Robinija

Robinija (Robinia) je ród ze swójby łušćinowcow (Fabaceae). 

 Systematika 
Ród Robinia słuša k tribusej Robinieae w podswójbje mjetelojtych kwětow (Faboideae) znutřka swójby łušćinowcow (Fabaceae). Ród Robinia bu w lěće 1753 wot Carl von Linné w jeho dźěle Species Plantarum najprjedy wozjewjeny. Mjeno roda Robinia bu wot Linné za družinu Robinia pseudacacia wolene, kotraž pochadźeše ze Sewjerneje Ameriki a bě do toho jako Acacia Americana Robini znata. Mjeno roda česći francoskeho dwórskeho zahrodnika a direktora Jardin des Plantes w Parisu Jean Robin (1550–1629), kotryž je pječa družinu Robinia pseudacacia wot Ameriki do Francoskeje přinjesł. Najskerje je, zo jeho syn Vespasien Robin (1579–1662) je tutu družinu ze symjenjow wuplahował, kotrež wón je z Ameriki dóstał.

Štyri družiny su znate:
miniatur|hochkant|Ilustracija hałuzy seršćateje robinije (Robinia hispida) z kwětnistwom a łopjenami
 Seršćata robinija (Robinia hispida ): Tutón 1,5 hač 3 m wysoki kerk je w Zjednoćenych statach, wot Virginia hač Kentucky domjacy.
miniatur|Kwětnistwo a łopjena Neumexiko-Robinie (Robinia neomexicana)
 Neumexiko-Robinie (Robinia neomexicana ): Tutón hač 2 m wysoki kerk pochadźa z New Mexico.
 Běła robinija (Robinia pseudoacacia L.): Pochadźa prěnjotnje z wuchodnych USA. Wona je 20 hač 25 m wysoki, lěćozeleny štom, kotryž je pčolaca nanoškowa rostlina za pčołarstwo.
 Lěpjaca robinija (Robinia viscosa Vent.): Tutón hač 12 m wysoki štom pochadźa z wuchoda USA.

Eksistuje někotre hybridy, pod tym:
 Robinia ×ambigua Poir., staršej su R. pseudoacacia aR. viscosa, přirodna křižowanka z rozšěrjenskim teritorijom wot North-Carolina hač Alaska.
 Robinia ×holdtii Beissn., z R. neomexicana a R. pseudoacacia nastajena.Zapisk při IPNI.
 Robinia ×margaretta Ashe, z R. hispida a R. pseudoacacia nastajena.

 Nóžki 
Roloff u. a.: Flora der Gehölze. S. 544–546.
Robinia. In: Flora of China. Band 10, S. 320.

Robinia do pytanskeje maski dodawaj.
Genaust: Etymologisches Wörterbuch der botanischen Pflanzennamen. S. 540.

 Wotkaz 

Kategorija:Łušćinowcy
Kategorija:Štomy